Järgnev saade on valminud
tänu Andrew Wommacki sõprade ja teenistuspartnerite toele,
tähistades 40-aasta pikkust aega,
mil kiidetud Jumalat ja jagatud Tema tingimusteta armastust.
Tere tulemast vaatama tänast saateosa,
kus tuleb juttu Jumala Sõna väest, mis muudab me elusid.
Seda kõike teema all "Vaim, hing ja ihu".
Siin aga Andrew Wommack isiklikult.
Tere tulemast vaatama me saadet evangeeliumi tõdedest.
Täna jätkan seeriaga, mille pealkiri on: "Vaim, hing ja ihu"
See on üks mu lemmikteemasid,
mille kaudu Jumal on radikaalselt muutnud mu enda elu.
See on miski,
mis on andnud mulle arusaamise Jumala armust
ja sellest, kuidas Jumal armastab mind
ja võib tegeleda minuga armu ning mitte kohtumõistmise kaudu.
See on meie teine nädal käsitleda seda teemat,
mistõttu, kui sul esimene vahele jäi,
julgustan sind hankima selle materjalid.
Mul on kogu selle seeria kohta terve CD'de kogumik,
kus on neli õpetussessiooni.
Olen välja andnud ka vastavanimelise raamatu.
Samas oleme loonud sellest raamatust ka õppematerjali,
mida inimesed saavad kasutada nii pühapäevakoolides, piiblitundides
kui ka isiklikuks õppimiseks,
kuna seal on palju küsimusi ja ka vastuseid.
Nii et, võrratu võimalus ammutada Jumala Sõna tõde
ja jagada seda ka omavahelistel kokkusaamistel.
Nii et, julgustan teid hankima endale needa materjalid.
Möödunud nädalal rääkisime kõige algsematest asjadest
seoses vaimu, hinge ja ihuga.
Me koosneme kolmest osas
ja vastavalt 2 Korintlastele 5:17 on me vaim see, mis sünnib uuesti.
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
Enamus inimesi ei mõista ega näe seda muutust,
mis on leidnud aset nende uuestisündinud vaimus,
kuna Jeesus ütles Johannese 3:6,
et lihast sündinu on liha ja Vaimust sündinu on vaim.
Seega meie vaimu ja ihu vahel pole mingit otsest seost.
Kui järgid oma tundeid
ehk seda, mida näed, maitsed, kuuled nuusutad ja tunned - su 5 meelt,
siis need peegeldavad vaid füüsilist maailma.
Kuid lisaks sellele on su sees ka vaimne olend,
keda sa peeglist ei näe või keda sa ei sa tunda ja puudutada.
Kuidas siis üldse teada, mis toimub vaimumaailmas?
Jeesus ütles Johannese 6:63
"Sõnad, mis ma teile olen rääkinud, on vaim ja elu."
Jumala sõnad on vaim ja need ilmutavad meile vaimu.
Jaakobuse 1:23-25 ütleb,
et Jumala Sõna vaatamine on sama kui peeglisse vaatamine.
Ehk siis, Jumala Sõna on kui vaimne peegel,
mis näitab sulle, kes sa seespidiselt oled.
Me oleme need teemad juba varasemalt läbi käinud
ja ma soovitan sul hankida need materjalid endale
läbi me kodulehekülje.
Võin garanteerida sulle, et see saab muutma su elu.
Olen juba varem maininud, et oleme oma vaimu poolest uhiuued,
mistõttu tahan täna keskenduda sellele veelgi lähemalt,
näidates sulle osasid asju, mis on su vaimus toimunud.
Sest tegu on millegagi, mida ei saa vaid tunda.
Tegu pole intuitiivse asjaga.
Sa pead uurima ja õppima seda teemat Jumala Sõna põhjal.
Jah, Püha Vaim ka kinnitab sulle, et need asjad on tõesed,
kuid sa ei koge seda füüsilisel, käegakatsutaval moel,
vaid sa pead selle usu kaudu vastu võtma.
Ja eks usk ju tulegi Jumala Sõna kaudu,
tuues kaasa vastava ilmutuse.
Kuid alustagem siis Efeslastele 4:24.
Kui mul vaid oleks aega rääkida kogu selle loo kontekstist -
juba salmidest 17-18, kuni siis 24'nda salmini välja.
Seal on juttu muutusest, mis leiab uuestisünni käigus aset.
Salm 24: "Ning riietuda uue inimesega
kes Jumala sarnaseks on loodud tõelise õiguse ja pühaduse sisse."
See on üks võimas kirjakoht!
See "uus inimene", kellele siin viidatakse,
viitabki sellele, et oled uuestisündinud.
Kui sa tuled Jumala juurde täies usus,
võttes vastu pääste, mis on kättesaadav läbi Jeesuse,
siis vaimusfääris toimub üks kohene muutus.
Su vaim saab täiesti uueks.
2 Korintlastele 5:17
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud. "
Mitte vaid mõned asjad, aga kõik on saanud uueks.
Sa ei näe seda muutust oma füüsilises ihus,
nii et, kui olid enne päästetud saamist ümar,
oled ka peale päästetud saamist ümar
Su füüsiline ihu ei muutu sellest.
Ei su juuksevärv, välimus ega sugu muutu sellest.
Füüsilises mõttes oled sa ikka endine.
Ka ei saa sa endale koheselt uusi tundeid või mälu.
See oleks muidugi tore, kui saaksime omale uue pea,
aga me ei saa.
Jumal annab meile hoopis uue südame.
Nii et, su muutus toimub vaimusfääris.
Piibli kohaselt peame riietuma uue inimesega,
kes on loodud tõeliselt õigeks ja pühaks.
See salm kätkeb endas nii paljut.
Esiteks on seal öeldud,
et sind on loodud tõelise õiguse ja pühaduse sisse.
Paljud inimesed arvavad, et päästetud saamine tähendab seda,
et nüüd peab hakkama õigeks ja pühaks.
Ühtpidi on see ka tõsi,
sest oletame, et inimene oli enne päästetud saamist
seotud uimastite, alkoholi ja seksuaalse ebamoraalsusega,
siis päästetud saamise korral
peab ta laskma seesmisel muutusel hakata mõjutama ka välist käitumist.
Nii et, selles mõttes peame tõesti hakkama käituma õigesti
ja tegema seda, mis õige.
Kuid samas pole tegu kohese, vaid areneva looga,
kus mida enam sa Jumalaga elad, seda enam sa Ta sarnaseks muutud.
Nii et, selles peitub osaline tõde.
Kuid kui Efeslaste 4:24 räägib uue inimesega riietumisest,
siis see uus inimene sai juba loodud õiguses ja pühaduses.
Siin pole juttu mingist arengust või paremaks muutumisest.
Kuulen inimesi sageli palumas: "Oo Jumal, muuda mind õigeks!"
Noh, selleks tuleb siis uuesti sündida,
sest Efeslaste kirjakoha põhjal,
kui sünnid uuesti ja riietad end uue inimesega,
siis viimane ongi juba loodud õiguses ja pühaduses.
Ehk siis, sa ei muutu mingi protsessi käigus pühamaks.
Ka ei muutu sa selle protsessi käigus kuidagi õigemaks Jumala ees.
See salm ütleb, et sa oled uus inimene.
Piibel on aken vaimumaailma.
Jeesus ütles: "Sõnad, mida räägin, on vaim ja elu"
ja kes iganes vaatab Jumala Sõnasse, vaatab kui vaimulikku peeglisse.
Nii et, me räägime sellest, milline sa vaimulikus mõttes oled.
Tuginedes Efeslastele 4:24 oled sa uus inimene,
kes on juba loodud tõeliselt õigeks ja pühaks.
Järelikult on olemas ka võltspühadust.
Ehk siis, on olemas mitut sorti erinevat pühadust.
Kui enamus inimesi ütleb: "Sa pead elama püha elu
ja vaatama, et sa ei komistaks, neaks ega räägiks taga,
minnes kaasa nendega, kes seda teevad",
siis nad vaatavad pühadusele kui millelegi välisele.
Kuid see ei viita üldse mitte tõelisele pühadusele.
Sest inimese enda õigus, õigsus ja teod -
isegi, kui need on parimad, mis eales olnud
ja me oleme täiega pöördunud oma endisest elust,
elades nüüd palju pühamat elu,
siis kas sa teadsid, et kogu eneseõigus -
kõik see, mis tugineb su enda tegudele,
on nii palju vähem sellest,
mida läheb tegelikult vaja, et suhestuda Jumalaga.
Tean, et see on väga radikaalne mõte,
mis võib paljusid solvata.
Kuid, mida ma sellega ütlen, on see,
et Jumala pühaduse standard on nii õige, õiglane ja puhas,
et sa ei küüni isegi oma parimate tegudega selleni,
mida Jumal nõuab.
See on muide üks peamisi aspekte,
mida Jumal mulle vaimu, hinge ja ihu vallas õpetas.
Ma olen elanud üsnagi püha elu.
Kogesin vaimset uuestisündi, kui olin 8-aastane.
Olen alati otsinud Jumala palet,
mu suust pole lähtunud ühtki roppu sõna,
ma pole kunagi joonud ega suitsetanud,
ma pole kunagi isegi kohvi joonud.
Osa mõtlevad nüüd:
"No mida sul nüüd kohvi kohta öelda on?"
Võite juua kohv täie rahuga,
tuginedes kindlalt piiblisalmile Markuse 16:18, mis ütleb:
"Kui nad jooksid midagi surmavat, ei kahjustaks see neid."
See oli muide nali praegu,
nii et ärge hakake mulle sellepärast kirjutama.
Osa inimesi peaks võtma rahulikult
ja mitte pahandama selle peale, mida mul kohvi kohta öelda on,
sest see oli nali.
Jah, see on tõsi, et ma ise pole kunagi kohvi joonud,
kuid ma ei ole ka selle vastu.
Tahan lihtsalt öelda, et olen elanud ülimalt, ülimalt püha elu,
kuid seda siis inimlikest standarditest lähtuvalt.
Kui ma aga püüaks läheneda Jumalale
tuginedes sellele, kui hästi ma oma elu olen elanud,
tõugataks mind ära.
Ma võiks ju olla parim patune, kes eales elanud,
kuid kes see ikka tahaks parima patusena põrgu minna?
Ma olen ikkagi patune ja ilma Jumala aust.
Nii nagu sinagi.
Keegi ei saa omada suhet Jumalaga tuginedes omaenda pühadusele.
Seega, inimesed, kes kuulutavad isiklikust pühadusest
otsekui nõudest, et siseneda Jumala ligiollu,
panevad mööda eelpool nimetatud fakti osas.
Nad võrdlevad end pidevalt teistega.
Neil on mingi oma pühaduse standard
ja nad vaatavad ülalt alla kellelegi, kes ei ela vastavalt sellele standardile
Kui aga hakkad võrdlema oma pühadust Jumala pühadusega,
oleme me sellega võrreldes kõik patused ja Jumala aust ilma.
Roomlastele 3:10 Ei ole õiget, ei ühtainsatki."
Mitte keegi meist ei saa omada suhet Jumalaga
tuginedes me endi tegudele.
Kes iganes väidab, et saab,
hakkab end koheselt teistega võrdlema.
Nii näiteks tean,
et osa vaatajaid on praegu pahased tänu sellele, mida siin ütlen.
Nad ütlevad: "Ei ole nii! Ma olen püha ja elan püha elu
ja tänu sellele saab ka Jumal liikuma mu elus."
Kui ma aga saaks rääkida teiega silmast silma,
siis võin garanteerida teile, et võiksin hakata teid praadima,
küsides: "Olete te ikka kõike täiuslikult teinud?"
Näiteks: Piiblis on öeldud,
et mees peab armastama oma naist nagu Kristus kogudust,
andes iseennast tema eest.
Kas keegi vaatajaist võib öelda täie kindlusega,
et oled armastanud oma naist nõnda nagu Kristus kogudust?
Oled sa alati olnud 100% ustav?
Oled sa alati seadnud oma naise endast ettepoole?
Naistele aga on öeldud, et nad peavad austama oma meest
nõnda nagu kogudus peab austama Kristust.
Kas keegi tõesti usub, et kohtleb oma kaasat alati täiuslikult
ilma ühtki viga tegemata?
Me räägime langenud inimestest ja nad ei ole täiuslikud.
Sa võid ehk olla parem, kui eales varem või parem kui mina,
kuid sa pole siiski täiuslik.
Nii et, kui saaksin sinuga isiklikult vestelda,
suudaksin kindlasti tabada teatud su nõrku kohti
ja näidata sulle teatud valdkondi, kus oled läbi kukkunud.
Kui ka miski muu ei toimiks,
suudaksin sind ikkagi mingi hetk nii närvi ajada,
et kaotaksid enesekontrolli ja vihastaksid mu peale.
Ja siis sa poleks enam täiuslik.
Täiuslikkust kui sellist pole siin langenud maailmas olemas.
Olen suhelnud inimestega,
kes on selle teema osas mu vastu tõusnud
ja nad ütlevad: "Jah, ma pole täiuslik, aga..."
Ja siis nad hakkavad end võrdlema: "Ma pole nagu see joodik siin"
või: "Ma paastun kaks korda nädalas ja maksan kõigest kümnist."
Kuid see on juba variseride sündroom.
Iga inimene, kes toetub omaenda õigsusele,
öeldes, et sa pead olema püha selleks,
et Jumal saaks su elus liikuda,
siis iga selline inimene tunnistab viimse piirini aetuna,
et ta siiski pole täiuslik
ja tänu oma ideloogiale pühadusest ei saa tal ka olla suhet Jumalaga.
Kuid tavaliselt nad ei jõua selle järelduseni,
sest nad küll ütlevad: "Jah, ma pole täiuslik, aga..."
ja siis läheb teistega võrdlemiseks lahti,
kes pole nii tublid, kui nemad.
Kuid las ma öelda sulle - Jumal ei pane hindeid,
valides välja kõige tublimad 10%.
Ta ei upita sind kõrgemale seetõttu, et said nö parema hinde kui teised
ega aita sind seetõttu "järgmisesse klassi".
Ei. Need asjad ei käi nii.
Jaakobuse 2:10 on öeldud, et isegi, kui sa peaksid kõiki käske,
aga põruksid ühe asja osas, oled juba süüdi kõiges.
Nagu öeldud, ma ei ole kunagi ropendanud, joonud ega suitsetanud
ehk siis olen elanud ülipüha elu, kuid tead, mis?
See ei tähenda veel, et olen olnud täiuslik.
Sest ma olen olnud isekas ja vihane,
ma olen kritiseerinud ja teinud valesid asju,
mistõttu tuginedes Jaakobuse 2:10'le -
kui paned mööda ühes asjas, oled pannud mööda kõiges.
Ehk siis, kui sul on nimekiri 100'st asjast,
siis pole vahet, et oled teinud 80 või 90 neist,
arvates, et sellega on kõik kombes.
Ei ole, sest peaksid tegema kõik 100 täiuslikult ära,
või teine variant on, et pead vaimselt uuesti sündima.
Kui seda viimast teed, siis tuginedes nii Jaakobuse salmile
kui paljudele teistele salmidele, mida edaspidi jagan,
saad sa uuestisündinuna õigeks, sest sind on selleks loodud,
et olla tõeliselt õige ja püha.
Küsimus pole selles, et sa pead hakkama korralikumaks
ja siis Jumal aktsepteerib sind. Ei.
Vaimusfääris on sind juba loodud olema õige ja püha.
Jeesus ütleb Johannese 4:24:
"Jumal on Vaim ja kes teda kummardavad,
peavad teda vaimus ja tões kummardama.”
Seal on öeldud, et Jumal on Vaim
ja kes teda kummardavad,
peavad teda vaimus ja tões kummardama.
Miks?
Sest kui püüaksid läheneda Jumalale tuginedes omaenda tegudele
ja omaenda tublidusele,
võid sa ju ehk olla parem kui mina või keegi teine,
kuid Jumala auga võrreldes jääb sul siiski vajaka.
Jeesus on Jumala au ja täiuslikkuse standard.
Ükski me vaatajaist pole nii täiuslik kui Jeesus.
Jah, sa võid olla parim versioon endast
ja parim oma perest või sõpradest,
kuid usu mind - kui seisad vastakuti Jeesusega,
pole sellest küll.
See on ka põhjus,
miks pead ülistama Jumalat vaimus ja tões.
Hetkel, mil sünnid vaimselt uuesti, saab sinust uus loodu,
mis on loodud õige ja õiglasena.
See tähendab, et oled õige ja püha Jumala ees.
Su vaimus pole mingit pattu.
Ei mingit rüvedust.
Sa oled vaimusfääris igaveseks pühitsetud ja täiuslikuks tehtud.
Jagan selle kohta edaspidi ka kinnitavaid piiblisalme.
Kuid see esimene mõte muutis mu elu kõige täiega.
Olles saanud selle kogemuse Jumalaga,
kus ma nägin Jumala au ja mõistsin, kui püha ja puhas Ta on,
kogesin ma koheselt oma väärtusetust selle kõige kõrval.
Ma teadsin, et Jumal on nii puhas ja püha,
et ma ei vastaks iialgi sellele standardile.
Jah, ma olen motiveeritud selleks ja elan üsnagi arvestatavat püha elu,
kuid isegi oma kõige parimal kujul ei vea ma Jumala ees välja
ja ma teadsin seda.
Ja ma tajusin koheselt, et mul on probleem.
Olin näinud Jumala au
ja elasin parimal moel, kui eales varem,
kuid kuidas samastuda ülima, püha Jumalaga?
Kuidas sa seda teed?
Üks moodus selleks on läbi uuestisünni,
kus sa oma vaimus muutud uueks looduks.
Kõik vana on möödas ja uus on tekkinud.
Ja tuginedes Efeslastele 2:24'le loodi see vaim su sisse õigena
ja tõeliselt pühana.
Ja nüüd elab Jeesuse õigsus sinu ja minu südameis.
1 Korintlastele 1:30 ütleb seda ka:
"Aga teie olete tema tõttu Kristuses Jeesuses,
kes on saanud meile tarkuseks Jumalalt
ning õiguseks ja pühitsuseks ja lunastuseks."
Jeesus on nüüd minu õigus ja õigsus.
Vanas Testamendis, Jesaja kirjas 64:5 on öeldud,
et kogu me enda õigus on kui määrdunud riide sarnane.
Ja see ongi nii inimese puhul, kes ei tunne Jeesust.
Nii oligi enne seda,
kui Jeesus polnud veel maksnud me pattude eest.
Kui aga Jeesus tuli ja maksis me pattude eest,
siis sündides vaimselt uuesti nagu Efeslaste 4:24 ütleb,
luuakse sind tõelise õigsuse ja pühaduse sisse.
Kui aga uuestisündinud kristlane ütleb,
et kogu tema õigus on kui määrdunud riided,
siis tuleb täpsustada, mida ta silmas peab?
Kas ta mõtleb selle alla eneseõigust ja isiklikke püüdeid teha kõike õigesti,
mis võrreldes Jumala õigusega ongi kui määrdunud riided.
Või, kui ta mõtleb selle all seda, et temas pole midagi head ja õiget,
isegi, et ta on uuestisündinud,
siis ta nimetab sellega ka Jeesust räpaseks riidenartsuks.
Sest 1 Korintlaste kiri ju ütleb,
et Jeesus on saanud meile tarkuseks, õiguseks, pühitsuseks ja lunastuseks.
Jeesus on nüüd sinu õigus ja on andnud sulle oma õiguse.
2 Korintlastele 5:21 on öeldud,
et Jumal, meie Isa,
on teinud Jeesuse, kes patust midagi ei teadnud,
patuks meie eest,
et me saaksime Jumala õiguseks tema sees.
Ehk siis - me oleme nüüd Jumala õigus.
Enamus inimesi vaatab peeglisse ja ütleb: "Oh ei! Mina küll õige pole!"
Jah, füüsilises sfääris ehk mitte.
See ei pruugi avalduda veel
kõigis su tegudes, mõtetes ja suhtumistes,
kuid niipea, kui sünnid vaimselt uuesti,
oled sa oma vaimus loodud tõeliselt õigeks ja pühaks.
Jeesuse õigus on nüüd sulle üle kantud
ja sinust on saanud Jumala õigus.
Sõna "õige" on kui religioosne termin, mida paljud ei mõista.
Nad küll kasutavad seda,
kuid neil pole selget arusaamist selle tegelikust tähendusest.
Kõige lihtsam tähendus sellele on see, et sa oled õige Jumala ees.
Sa oled õige Jumala ees.
See tähendab, et kõik su patud on kustutatud
ja Jumal on kandnud sulle üle oma õiguse ja pühaduse.
Kogedes vaimset uuestisündi on su vaim puhas, püha ja õige.
See on kohe tõeliselt püha.
Tegu pole välise pühadusega,
mis võrdleb oma paremust võrreldes mõne teise patusega.
Kuid sa oled oma vaimus sama püha ja puhas nagu Jeesus,
sest Tema õigus on ka sulle üle kantud.
Jagan edaspidi selle kohta veel paljusid teisigi piiblisalme.
Kuid need on mõned mõtted sellest vaimu, hinge ja ihu õpetusest,
mis mind ennast on küll täiega vabaks teinud.
Olen alati teadnud, et Jumal on nii palju suurem,
kui mina võiks eales olla või saada.
Ometi püüdsin Talle koguaeg meelepärane olla.
Seni aga, kuni arvasin,
et kõik taandub mu välistele mõtete ja tegudele,
millele Jumal kindlasti vaatab,
siis kogesin pidevat pettumust,
mõistes, et ei vea kunagi Jumala ees välja
ega ole kunagi piisavalt hea.
Mõtlesin, kuidas Ta mind üldse kunagi armastada saaks?
Kuid üks asi, mida siis õppisin, oli see,
et kui sünnin vaimselt uuesti, siis mu vaim saab muudetud.
Kuidas?
Läbi selle, et see on juba loodud olema õige ja tõeliselt püha.
Kuna Jumal on Vaim, siis Ta vaatab ka minu vaimu,
mille poolest olen täiesti uus loodu, kes on igati õige ning tõeliselt püha.
Tänu sellele võin ka nüüd ülistada Jumalat tões ja vaimus.
Võin minna Jumala ette ja selle asemel, et rääkida Talle,
kui palju olen omadega puusse pannud
või kui väga ma ei vea välja selles osas, kes olema peaksin,
võin ma hoopis ülistada Teda ja tänada Teda,
et sain uuestisünni kaudu ka õigeks ning tõeliselt pühaks,
nii et Ta näeb mind nüüd püha ja puhtana.
Oma vaimu läbi vastan nüüd igati Jumala standarditele.
Kui sa ei saa aru, millest ma räägin
ja arvad, et ma räägin vaid oma füüsilisest ihust, tegudest
ja hinge tasandist,
siis sa võid arvata, et olen ülbe ja üleolev.
Tegelikult aga on hoopis vastupidi.
Oma lihaliku olemuse poolest pole ma midagi.
Oma lihalikus loomuses ma ei suuda midagi.
Kuid ma olen uuestisündinud inimene
ja Jumal on sõna otseses mõttes pannud end minu sisse elama,
mistõttu ka Kristuse vaim on minus.
Roomlastele 8:9 ütleb,
et kellel ei ole Kristuse Vaimu, see ei ole Tema oma.
Mul on Kristuse Vaim
ja ma olen vaimu poolest õige ning püha Jumala ees,
suheldes Jumalaga vaimust vaimu.
Ei mingit patususe ega väärtusetuse tunnet.
See on isegi liiga hea, et olla tõsi, aga evangeelium juba kord on selline.
Seetõttu tahan selgitada seda teemat edaspidigi mitme erinurga alt,
et võiksid seda mõista.
Need on tõed, mis on muutunud mu enda elu.
Seetõttu tahan julgustada sind hankima endale need õppematerjalid,
millest kuuled kohe teadetes lähemalt.
Hangi need endale, sest need saavad muutma su elu.
Ühtlasi aga vaata meid järgmine kordki,
mil jätkan piiblitõdele õpetamisega.
Andrew 4-osaline õppematerjal "Vaim, hing ja ihu"
on tellitav kas CD'de või DVD'de peal.
Kasuta tellimisel koodi T-1027 ja märgi ära, kas "CD" või "DVD".
Tellimistasu on kodulehel 13 eurot.
Ühtlasi on saadaval ka sama sarja raamat,
mille tellimiskood on T-318 ja mis maksab 15 eurot.
Lisaks sellele on kogu see õpetus saadaval ka õpetamismaterjalina,
millega on kaasas CD-rom,
millel peal täiendavad materjalid iga õppetunni jaoks.
Tellimiskood on T-418 ja see maksab 35 eurot.
Tahan taaskord julgustada sind tellima endale need materjalid.
See õpetus on toonud mu ellu totaalse pöörde.
Tean, et tänane saade on olnud paljudele õnnistuseks,
kuid samas on meil ka kalduvus
"kaduda ära" argipäeva toimetuste sisse.
Seetõttu ongi oluline omada neid materjale ka isiklikult,
et neid ikka ja jälle läbi käia.
Kui mu tänane õpetus pole veel muutnud su elu,
siis seda seetõttu,
et see pole veel avaldanud oma täit mõju sulle.
Nii et, telli endale need materjalid, jagades neid samas kellegi teisegagi.
Kõik materjalid on tellitavad me kodulehe kaudu www.awme.net
Parim viis meiega kontakteerumiseks on läbi meie kodulehekülje,
kust saad 24/7 tellida me materjale.
Kodulehelt saad alla laadida ka palju tasuta materjale.
Nii iseenda jaoks, kui teistega jagamiseks.
Üle 400 õpetuse vaid ühe klahvi vajutuse kaugusel.
See kätkeb endas enam kui 7 aasta jagu telesaateid
ja üle 10 aasta jagu raadiosaateid, mida saad laadida alla mp3 formaadis
või kuulata otse netis.
Taaskord, need kõik on tasuta me kodulehel www.awme.net
Kui aga soovid meile kirjutada,
siis tee seda ekraani ülaosas asuval aadressil.
Tegu on Andrew Wommacki teenistuskeskusega Euroopas.
Loodame sinust kuulda juba täna!
Tahan julgustada sind külastama me kodulehekülge,
mille aadress on www.awme.net
Meil on üks võimsamaid kodulehti
ja seal on palju materjali ka tasuta alla laadimiseks.
Inimeste elud on saanud muudetud tänu neile tasuta õppematerjalidele.
Sealt on leitav ka laiendatud piiblitõlge
ja 8 aasta jagu telesaateid ning 10-11 aasta jagu raadiosaateid.
Nii et, palun külasta me kodulehte.
Lisaks sellele tahame tuua välja Andrew eesootavad konverentsid.
Pange need ajad kalendrisse kirja, tulge kohale
ja laske Jumala Sõnal muuta oma elu.
Täpsem ja värskem info on leitav Andrew kodulehelt www.awme.net
Kogu vajalik info leitav siis Andrew kodulehelt www.awme.net
Vaata meid kindlasti ka järgmisel nädalal,
et saada osa evangeeliumi tõdedest.
Jumal on Vaim ja Ta ei vaata mu peale vaid väliselt,
vaadates vaid mu tegusid ja mõtteid,
vaid Ta vaatab mu uuestisündinud vaimu peale,
mis on loodud pühaks ja õigeks.
Ta vaatab seda ja ütleb: "Täiuslik!"
Jumalal on minust hea meel.
Ta pole pahane ei sinu ega minu peale,
kui oled uuestisündinud.
Kui oled Jeesuse Päästjana vastu võtnud,
muutub su sisemus koheselt.
Tõlge: Anne-Ly Raukas